Държавен вестник, бр. 48, 2000 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  48
ПОСТАНОВЛЕНИЕ № 103
ОТ 5 ЮНИ 2000 Г.
за изменение и допълнение на Постановление
№ 263 на Министерския съвет от 1993 г. за одоб-
ряване на Тарифа за таксите, които се събират
в системата на Комитета за използване на атом-
ната енергия за мирни цели (обн., ДВ, бр. 3 от
1994 г.; изм. и доп., бр. 6 от 1995 г. и бр. 4 от 1998 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения и
допълнения:
1. Създава се нова ал. 3:
“(3) За издаване на разрешения за дейности,
финансирани по линия на безвъзмездната по-
мощ на Европейската общност, се събира 10 на
сто от таксата по ал. 2, но не повече от 150 лв.”
2. Досегашната ал. 3 става ал. 4.
Заключителна разпоредба
§ 2. Постановлението влиза в сила от деня на
обнародването му в “Държавен вестник”.
Министър-председател: Иван Костов
Главен секретар на Министерския съвет:
Елиана Масева
32043
ПОСТАНОВЛЕНИЕ № 104
ОТ 6 ЮНИ 2000 Г.
за приемане на Наредба за контрол на
прекурсорите
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за конт-
рол на прекурсорите.
Преходни и заключителни разпоредби
§ 1. В срок 2 месеца от влизането в сила на
наредбата лицата, извършващи производство,
преработване, употреба в други производства,
съхраняване, износ, внос, реекспорт, транзит и
търговия в страната с прекурсори, са длъжни да
подадат документи за лицензиране по реда на
наредбата по член единствен.
§ 2. Регистрацията на производители, потре-
бители и търговци на прекурсори по реда на
Постановление № 38 на Министерския съвет от
1997 г. за износа и вноса на контролирани хи-
мични вещества, използвани за производство
на упойващи и психотропни вещества, както и
за условията и реда за търговията, производст-
вото и потреблението им (ДВ, бр. 14 и 15 от
1997 г.) е валидна до издаване или отказ за из-
даване на лицензия по реда на наредбата по член
единствен. На лицата по § 1 до издаване или
отказ за издаване на лицензия Междуведомст-
вената комисия за контрол на прекурсорите
издава разрешения за износ или внос по досе-
гашния ред на Постановление № 38 на Минис-
терския съвет от 1997 г. Разрешенията са ва-
лидни до изтичането на срока, за който са изда-
дени, но не по-късно от 3 месеца от датата на
издаване на лицензията.
§ 3. Отменя се Постановление № 38 на Ми-
нистерския съвет от 1997 г. за износа и вноса на
контролирани химични вещества, използвани
за производство на упойващи и психотропни
вещества, както и за условията и реда за търго-
вията, производството и потреблението им (ДВ,
бр. 14 и 15 от 1997 г.).
Министър-председател: Иван Костов
Главен секретар на Министерския съвет:
Елиана Масева
НАРЕДБА
за контрол на прекурсорите
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат:
1. организацията и дейността на Междуве-
домствената комисия за контрол на прекурсо-
рите, наричана по-нататък “комисията”;
2. условията и редът за издаване на лицен-
зии на лицата, извършващи производство, пре-
работка, употреба в други производства, съхра-
няване, внос, износ, реекспорт, транзит и тър-
говия в страната с прекурсори от приложение
№ 4 на Закона за контрол върху наркотичните
вещества и прекурсорите (ЗКНВП);
3. мерките за контрол върху дейностите по т. 2;
4. условията и редът за издаване на разреше-
ния за внос, износ, реекспорт и транзит на ве-
ществата от приложение № 4 на ЗКНВП;
5. документацията и отчетността при работа
с прекурсори;
6. изземването, съхраняването, разпорежда-
нето, както и унищожаването на прекурсори.
Чл. 2. (1) Прекурсорите от приложение № 4
на ЗКНВП се разпределят в 3 категории в зави-
симост от приложението им при производство-
то на наркотични (упойващи и психотропни)
вещества и от мерките за контрол върху тях.
(2) Категоризацията на веществата по ал. 1
е посочена в приложение № 1.
Чл. 3. Мерките за контрол се прилагат и за
смеси, съдържащи прекурсори от приложение
№ 4 към ЗКНВП, с изключение на лекарства и
други препарати, съставени по такъв начин, че
прекурсорите да не могат да бъдат извлечени
и/или използвани за производство на нарко-
тични вещества.
Г л а в а  в т о р а
ОРГАНИЗАЦИЯ И ДЕЙНОСТ НА МЕЖДУ-
ВЕДОМСТВЕНАТА КОМИСИЯ ЗА КОН-
ТРОЛ НА ПРЕКУРСОРИТЕ
Чл. 4. (1) Комисията е колективен орган към
министъра на икономиката, който е и неин
председател.
(2) Членове на комисията са по един пред-
ставител на: